En os sieglos XI y XII Bosnia estió primero baixo sobiranía bizantina, a traviés d'intermediarios crovates u serbos, dimpués fue adhibita a lo reino serbo de Raška, dimpués estió baixo dominio hongaro, dimpués tornó breument a dominio bizantín, y quan en 1180 morió Manuel I Comneno os bizantins perdioron o control de Bosnia, control que no recuperoron ni os crovates ni os hongaros, por o que Bosnia esdevinió una entidat politica independient por primera vegada. O estau de Bosnia existió de bella traza dende l'anyo 1180 dica 1463, a pesar d'invasions d'os hongaros, que reclamaban este territorio. Os sobirans bosnians més prominents fuoron o Ban Kulin (1180-1204), o Ban Stjepan Kotromanić (1322-1353) y o rei Tvrtko I (1353-1391).